Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: államháztartási egyedi azonosító szám alkalmazásáról szóló 3/1997. (II. 7.) PM rendelet
Paragraph Index: 2814

államháztartási egyedi azonosító szám alkalmazásáról szóló 3/1997. (II. 7.) PM rendelet alapján a pénzügyminiszter által adott azonosító szám. - Számlaszám: Az elkülönített állami pénzalap számlaszámának 1-16 pozíciója. - Kiemelt előirányzat/jogcím megnevezése: Az elkülönített állami pénzalap költségvetési törvényben meghatározott kiemelt előirányzatai, ezek részletezése esetén a kiemelt előirányzaton belüli jogcímek pontos megnevezése. - Rovatkód: Az elkülönített állami pénzalapok kiemelt előirányzatai, jogcímei azonosítására szolgáló két számjegyű kód, amely az alapokkal közösen került kialakításra. - Az előirányzat-módosítás jogcíme: A kincstári körbe tartozók költségvetési előirányzatai módosításának nyilvántartási rendjéről szóló 4/2009.(III.20.) PM tájékoztató előírása szerinti kódszámot kell feltüntetni a rovatban. - Az előirányzat-módosítás előjele, összege: A módosítás összegét - a megfelelő előjellel - ezer forintban kell feltüntetni a módosítással érintett megfelelő kiemelt előirányzati sorban. - Dátum, aláírás: Az előirányzat-módosításról történő adatszolgáltatás dátumát, az aláíró cégszerű aláírását és pecsétjét kell feltüntetni. Az adatlap kitöltésénél figyelemmel kell lenni arra, hogy végrehajtott előirányzatmódosítás esetében a módosítás egyenlege vagy 0 (előirányzatok közötti átcsoportosítás), vagy a kiadási és bevételi oldal változása ugyanolyan összegű lehet (pl. többletbevétel, maradvány terhére történő módosítás). Ellenkező esetben a Kincstár csak kivételesen (aktuális költségvetési törvénymódosítás, kormány hatáskörű előirányzat módosítás) vezeti át az előirányzat-módosítást a nyilvántartásában.

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes